## Rješenje Hrvatske narodne banke urbroj 375-020/12-03/ŽR

### NN 6/2004 (16.1.2004.), Rješenje Hrvatske narodne banke urbroj 375-020/12-03/ŽR

# HRVATSKA NARODNA BANKA

222

Na teme­lju
članka 39. stavak 2. pod i) Zakona o Hrvatskoj narodnoj banci (»Narodne
novine«, br. 36/2001.), a u vezi s člankom 40. Zakona o bankama (»Narodne
novine«, br. 84/2002.) i točkom 2. Odluke o zaštiti tržišnog natjeca­nja unutar
bankarskog sektora (»Narodne novine«, br. 48/2003.), u upravnom postupku ocjene
Sporazuma o uslugama sklop­ljenog 31. srp­nja 2003. između Financijske agencije
i Splitske banke d.d. guverner Hrvatske narodne banke donosi

## RJEŠENJE

1.
Utvrđuje se ništavom odredba članka 7. stavka 2. Priloga 8a Sporazuma o uslugama
sklop­ljenog 31. srp­nja 2003. između Financijske agencije sa sjedištem u
Zagrebu, Koturaška 43, i Splitske banke d.d. sa sjedištem u Splitu, Ruđera
Boškovića 16, a koja glasi:

»7.2. U slučaju da FINA namjerava dati u zakup,
podzakup ili na drugi način prostor učiniti raspoloživim, jednako kao i bilo
koji prostor u lokaciji FINA-e ili ­njezinim dijelovima ili pružiti usluge
slične uslugama bilo kojoj trećoj osobi u tim prostorijama ili Prostoru
različitoj od Grupacije HVB (»Raspolaga­nje«), FINA će obavijestiti Splitsku
banku o tome, specificirajući odnosne odredbe raspolaga­nja te će Splitska
banka imati pravo prvenstva u odnosu na takvo raspolaga­nje kako slijedi:

7.2.1. Splitska banka može unutar 4 tjedna nakon što
je bila obaviještena izjaviti kako će bilo ona sama, bilo jedno ili više
Društava iz Grupacije HVB preuzeti raspolaga­nje pod istim uvjetima kao što ih
je ponudila treća strana.

7.2.2. FINA i Splitska banka (ili, prema slučaju,
određeno društvo iz Grupacije HVB) će poduzeti korake i sklopiti potrebne
ugovore kako bi zak­ljučili raspolaga­nje.

7.2.3. U slučaju da Splitska banka nije dala izjavu u
skladu s točkom 7.2.1., FINA može ući u raspolaga­nje s trećom stranom pod
namjeravanim uvjetima koji su obzna­njeni Splitskoj banci.«

2. Nalaže se Splitskoj banci d.d. da odredbe
Sporazuma o uslugama koje su utvrđene ništavim u točki 1. izreke ovog rješe­nja
briše i u roku od 30 dana od dana dostave ovog rješe­nja dostavi Hrvatskoj
narodnoj banci dokaz o izvrše­nju ovog naloga.

3. Nalaže se Splitskoj banci d.d. da obavijesti
Hrvatsku na­rod­nu banku o izboru dodatnih uslužnih lokacija i zatraži
prethodnu suglasnost za prošire­nje mreže na dodatne uslužne lokacije
Financijske agencije.

4. Splitska banka d.d. dužna je dostaviti Hrvatskoj
narodnoj banci sve naknadne izmjene i dopune Sporazuma iz točke 1. izreke ovog
rješe­nja i ­nje­govih priloga, kojima se proširuju prava Splitske banke d.d. i
povećava broj uslužnih lokacija.

5. Ovo će rješe­nje biti objav­ljeno u »Narodnim
novinama«.

```
Obrazlože­nje
```

Dana 1.
kolovoza 2003. Splitska banka d.d. sa sjedištem u Splitu, Ruđera Boškovića 16
(u nastavku teksta: Banka) podnijela je Hrvatskoj narodnoj banci Sporazum o
uslugama (u nastavku teksta: Sporazum) sklop­ljen 31. srp­nja 2003. između
Banke i Financijske agencije sa sjedištem u Zagrebu, Koturaška 43 (u na­stav­ku
teksta: FINA), radi ocjene da li Sporazum ili neki ­nje­govi dijelovi imaju ci­lj
ili pos­ljedicu sprječava­nje, ograničava­nje ili narušava­nje tržišnog natjeca­nja
unutar bankarskog sektora Re­pub­like Hrvatske u smislu točke 2. Odluke o zaštiti
tržišnog natjeca­nja unutar bankarskog sektora (»Narodne novine« br. 48/2003.).

Sporazumom
se re­gulira poslovna surad­nja između Banke i FINA-e, pri čemu se FINA
obvezuje pružati bankovne i druge financijske usluge u ime i za račun Banke, na
određenim uslužnim lokacijama, a Banka se obvezuje plaćati naknadu za usluge i
snositi troškove bruto plaća zaposlenika FINA-e koji obav­ljaju poslove za
Banku. Ugovorom je izričito određeno da FINA zadržava pravo na pruža­nje istih
ili sličnih usluga trećima na uslužnim lokacijama na kojima pruža usluge Banci.
FINA je obvezna pružati usluge prema uputama Banke, na isti način kao što ih
Banka pruža svojim korisnicima u svojim poslovnicama i na najvišoj mogućoj
razini. FINA se obvezuje da će na uslužnim lokacijama urediti šaltere i staviti
na raspolaga­nje dogovoreni broj zaposlenika, a Banka se obvezuje dati upute i
dokumentaciju, uk­ljučujući i obučava­nje zaposlenika. Sporazumom su određene
33 početne uslužne lokacija, dok će se da­lj­njih 30 uslužnih lokacija odrediti
naknadno, s tim da nakon toga Banka može odlučiti i o da­lj­njem šire­nju na
dodatnih 20 lokacija FINA-e. Sporazum je sklop­ljen na određeno vrijeme koje
poči­nje danom ­nje­govog sklapa­nja i traje do 31. prosinca 2018. Prije isteka
tog roka Sporazum se može raskinuti samo u slučaju da nastupe razlozi
predviđeni u članku 3.

Prilikom
ocjene Sporazuma sa stanovišta zaštite slobodnog tržišnog natjeca­nja ocije­njeno
je da bi odredbe 2.1.1. i 3.4.1. Sporazuma, te članka 7.2.2. Priloga 8a mogle
ograničiti slobodno tržišno natjeca­nje, te je od Banke zatraženo dodatno objaš­nje­nje
navedenih odredbi.

U člank
2.1.1. Sporazuma ugovoreno je da će Banka, nakon što izabere dodatnih 30 uslužnih
lokacija, razmotriti da­lj­nje korake za šire­nje svoje mreže uslužnih lokacija
na »poimence preostalih 20 lokacija FINA-e«. Na poseban upit da li to znači da
Banka može proširiti svoju mrežu uslužnih lokacija na sve organizacijske
jedinice, odnosno lokacije FINA-e, Banka je odgovorila da prema članku 2.1.1.
Sporazuma može postati korisnikom usluga FINA-e samo na utvrđenim uslužnim
lokacijama, te da će i nakon odabira ovih dodatnih lokacija FINA pružati usluge
Banci samo na jednom dijelu svoje poslovne mreže. S obzirom da se Sporazumom
Banci omogućava pristup samo jednom dijelu mreže FINA-e, ocije­njeno je da
odredbe članka 2.1.1. kojima se omogućava povećava­nje broja uslužnih lokacija
same za sebe ne mogu dovesti do sprječava­nja, ograničava­nja ili narušava­nja
tržiš­nog natjeca­nja unutar bankarskog sektora Republike Hrvatske.

Odredbom članka 3.4.1. ugovoreno je pravo Banke da
raskine sporazum u slučaju da FINA pruža usluge ili stavi na raspolaga­nje
prostor (bez obzira na naslov) uslužnih lokacija FINA-e društvima ili
ustanovama, i to bitno naškodi poslova­nju Banke, a FINA takvu obvezu ne
opozove ili povuče unatoč pisanoj obavijesti i proteku razdob­lja počeka od 30
dana. Dodatnim objaš­nje­njem Banka je objasnila da razlog za raskid Sporazuma
nije samo pruža­nje usluga drugoj banci, već stvarno bitno nanoše­nje štete u
poslova­nju, što bi Banka morala posebno dokazivati. Ovo je objaš­nje­nje
prihvaćeno, te je ocije­njeno da odredba članka 3.4.1. sama za sebe ne predstav­lja
ugrožava­nje slobode tržišnog natjeca­nja.

Prilogom
8a Sporazuma određeni su uvjeti korište­nja prostora, te je u članku 7. stavku
2. navedenog priloga ugovoreno da Banka ima pravo prvenstva u slučaju da FINA
namjerava pružati bilo kojoj trećoj osobi (koja nije članica Grupe HVB) usluge
slične onima koje pruža Banci teme­ljem Sporazuma ili ako namjerava dati u
zakup, podzakup ili na drugi način učiniti raspoloživim prostor FINA-e koji
koristi Banka ili bilo koje nekretnine koje su u vlasništvu ili u posjedu
FINA-e, a koje se koriste ili mogu koristiti za pruža­nje usluga klijentima. Člankom
7.2.1. pravo prvenstva priznaje se i društvima Grupe HVB, pri čemu Banka i
društva Grupe HVB imaju pravo na zakup, podzakup ili drugi ugovorni odnos pod
uvjetima koje je ponudila treća strana i tek ako Banka u roku od 4 tjedna ne
izjavi da želi koristiti to pravo prvenstva, FINA može sklopiti ugovor s trećoj
stranom pod istim uvjetima koji su bili ponuđeni i Banci.

Na
poseban upit koje informacije u vezi dava­nja u zakup poslovnog prostora Banka
očekuje od FINA-e Banka je odgovorila da želi unaprijed biti upoznata sa početkom
i traja­njem zakupa, nazivom zakupca, veličinom i položajem (razgraniče­njem)
prostora i podacima o dijelovima zgrade, opreme i uređaja koji će se zajednički
koristiri. Banka drži da FINA ne bi trebala dati u zakup trećima poslovni
prostor pod povo­ljnijim uvjetima od onih koji trenutno vrijede za Banku.

Iz
navedenih ugovornih odredbi proizlazi da Banka ima pravo prvenstva kod zakupa
ili podzakupa bilo koje nekretnine u vlasništvu ili u posjedu FINA-e, te joj se
ujedno daje određena kontrola nad sklapa­njem ugovora o pruža­nju usluga između
FINA-e i drugih banaka. S obzirom da FINA ima vrlo razgranatu mrežu od 180
poslovnih jedinica koja pokriva sve dijelove Hrvat­ske, već sam privile­girani
pristup toj mreži daje banci znatno povo­ljniji položaj u odnosu na druge
banke. Pravom prvenstva kod sklapa­nja ugovora o pruža­nju usluga sličnih onima
određenih Sporazumom Banci se pruža mogućnost uvida u dijelove poslovne
politike ­njezinih konkurenata (šire­nje poslovne mreže, nastup na tržištu,
itd.), kao i nadzira­nje i čak ograničava­nje obujma pruža­nja usluga od strane
drugih banaka jer korište­njem prava prvenstva Banka može spriječiti svoje
konkurente da pružaju svoje usluge na nekoj lokaciji FINA-e. Kada se pravo
prvenstva ugovoreno člankom 7.2. Priloga 8a Sporazuma promatra zajedno s
odredbama članka 2.1.1. i 3.4.1. Sporazuma, sve navedene odredbe zajedno
dodatno jačaju privile­girani položaj Banke i ­njezin utjecaj na slobodno tržišno
natjeca­nje u bankarskom sektoru Republike Hrvatske.

Iz iznijetog proizlazi da odredbe članka 7.2. Priloga
8a Sporazuma omogućavaju Banci da ograničava ili nadzire obujam pruža­nja
usluga, tržište, tehnološki razvoj ili ulaga­nje u odnosu na druge banke, zbog
če­ga se u smislu točke 2.2. Odluke o zaštiti tržišnog natjeca­nja unutar
bankarskog sektora smatraju zabra­njenima jer za pos­ljedicu mogu imati
sprječava­nje, ograničava­nje ili narušava­nje tržišnog natjeca­nja u
bankarskom sektoru Repub­like Hrvatske. U skladu s točkom 2.3. Odluke o zaštiti
tržišnog natjeca­nja unutar bankarskog sektora ništavi su ugovori koji su zabra­njeni
na teme­lju odredaba točke 2.1. i 2.2. navedene odluke. S obzirom da se odredbe
članka 7.2. Priloga 8a Sporazuma smatraju zabra­njenim jer im je pos­ljedica
sprječava­nje, ograničava­nje ili narušava­nje tržišnog natjeca­nja unutar
bankarskog sektora Republike Hrvatske, va­ljalo je navedene odredbe utvrditi
ništa­vima.

Budući
da još nisu poznate dodatne uslužne lokacije, nije se mogao ocijeniti utjecaj
šire­nja Banke na lokalna tržišta, pa je stoga u točki 3. izreke naloženo Banci
da nakon što izvrši izbor dodatnih uslužnih lokacija o tome obavijesti Hrvatsku
narodnu banku i od ­nje zatraži prethodnu suglasnost za šire­nje mreže na
izabrane dodatne uslužne lokacije FINA-e.

Na teme­lju
iznijetoga odlučeno je kao u izreci.

POUKA O PRAVNOM LIJEKU

Ovo je
rješe­nje konačno u upravnom postupku i protiv ­nje­ga nije dopuštena žalba,
već se može pokrenuti upravni spor tužbom neposredno kod Upravnog suda
Republike Hrvatske u roku 30 dana od dana dostave ovog rješe­nja.

Urbroj:
375-020/12-03/ŽR
Zagreb, 19. prosinca 2003.

Guverner
Hrvatske narodne banke
**dr. sc. Že­ljko Rohatinski,** v. r.

Rješenje, NN 6/2004-222